- Hindi News
- National
- बजरंग सेना ने एनटीपीसी को पर्यावरण स्वीकृति दिलाने सांसद को सौंपा ज्ञापन
बजरंग सेना ने एनटीपीसी को पर्यावरण स्वीकृति दिलाने सांसद को सौंपा ज्ञापन
एनटीपीसी को स्वीकृति मिलने पर युवाओं को मिल सकेगा रोजगार
भास्कर संवाददाता| छतरपुर
बजरंग सेना के प्रदेश प्रमुख के नेतृत्व में सांसद बीरेंद्र खटीक को बुंदेलखंड के बेरोजगारों को रोजगार दिलाने के लिए चलाई जा रही मुहीम एनटीपीसी को पर्यावरण स्वीकृति दिलाने के लिए ज्ञापन सौंपकर इस मामले को संसद में उठाने का आग्रह किया।
प्रदेश प्रमुख रणवीर पटैरिया ने सांसद को ज्ञापन सौंपते हुए बताया कि इस कंपनी द्वारा हमारे बुन्देलखंड में 25 से 30 हजार करोड़ का निवेश किया जाना है। 7 जिससे 2600 मेगाबाट बिजली का उत्पादन होना है।
हमारे बुंदेलखंड के 20 से 25 हजार युवाओं को रोजगार मिलने वाला है। इससे बहुत हद तक बेरोजगारी कम होगी साथ ही अपराधो पर नियंत्रण होगा और बुंदेलखंड क्षेत्र से लगातार लोगो का पलायन हो रहा है उसमें भी कमी आएगी। हजारों परिवार आर्थिक रूप से मजबूत होंगे जिससे हमारे बुंदेलखंड का विकास होगा और औद्योगीकरण में बढ़ावा मिलेगा साथ ही खजुराहो में पर्यटन को भी बढ़ावा मिलेगा। बजरंग सेना प्रमुख रणबीर पटैरिया ने कहा है कि युवाओं को रोजगार दिलाने के लिए हम रात दिन गांव गांव जाकर लोगो को इस मुहीम में जोड़ रहे हैं। अगर सरकार के द्वारा जल्द ही उनकी मांगें पर ध्यान नहीं दिया जाता तो पुरे बुंदेलखंड के लाखों युवाओं को जोड़कर जिला स्तर पर जन जन आंदोलन किया जायेगा। जिसकी भनक देश की राजधानी तक पहुंचेगी।
ज्ञापन सौंपने के दौरान जिला अध्यक्ष अरुण पाठक, सत्यम शर्मा, अंकुर शुक्ला, महेंद्र दुबे, अतिन शुक्ला, संदीप दीक्षित, तनुज गंगेले, हरी प्रजापति, मनीष बाल्मीकि, गोलू सोनी, जीतू राय, मुन्ना रैकवार, मूलचंद्र राठौर, मिजाजी बिश्कर्मा, अनुजय पाठक, सूर्यप्रकाश शुक्ला, अनिल साहू, बीरू कुशवाहा और सोनू नायक के साथ दर्जनों बजरंगी मौजूद रहे।
बजरंग सेना ने एनटीपीसी को पयार्वरण स्वीकृति दिलाने सांसद को सौंपा ज्ञापन।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva